უნივერსიტეტის ღონისძიებების პორტალი

ტრენერთა ტრენინგი წამალდამოკიდებულების მკურნალობასა და პრევენციაში
2015-10-01 13:53 (Asia/Dubai)
23 ნოემბრიდან 3 დეკემბრის ჩათვლით, ილიას სახელმწიფო უნივერსიტეტის ადიქტოლოგიის ინსტიტუტი, ადიქტოლოგთა ასოციაციასთან და დამოკიდებულების კვლევით ცენტრ „ალტერნატივა ჯორჯიასთან“ ერთად, ატარებს ტრენერთა ტრენინგს წამალდამოკიდებულების მკურნალობისა და პრევენციის დარგში მომუშავე სპეციალისტებისთვის. ტრენინგს გაუძღვებიან ადიქციის სფეროში განათლებისა და სერტიფიცირების საერთაშორისო ცენტრის – ICCE (International Centre for Credentialing and Education of Addiction Professionals) – უცხოელი ტრენერები.
ICCE კოლომბოს გეგმის ერთ-ერთი პროგრამაა, რომლის შესახებაც დაწვრილებითი ინფორმაცია შეგიძლიათ იხილოთ ბმულზე: http://www.colombo-plan.org/
წამალდამოკიდებულების მკურნალობის კურიკულუმი
თემები (წამალდამოკიდებულების სფეროში მომუშავე სპეციალისტებისთვის):

ფიზიოლოგია და ფარმაკოლოგია;
წამალდამოკიდებულების მკურნალობა – ხანგრძლივი ზრუნვა;
ველზე მუშაობა;
თემზე დაფუძნებული მკურნალობა;
კომორბიდობა;
კონსულტირების საბაზისო უნარ-ჩვევები;
კლიენტებისა და მათი ოჯახების ფსიქოგანათლება;
მიღება, სკრინინგი, შეფასება, მკურნალობის დაგეგმვა და დოკუმენტირება;
შემთხვევის მართვა;
კრიზისული ინტერვენცია;
ეთიკა.

პრევენციის კურიკულუმი:

შესავალი პრევენციის მეცნიერებაში;
ფიზიოლოგია და ფარმაკოლოგია;
პრევენციული ინტერვენციებისა და პოლიტიკის შეფასება და მონიტორინგი;
პრევენციული ინტერვენციები ოჯახისთვის;
პრევენციული ინტერვენციები სკოლებისთვის;
პრევენციული ინტერვენციები სამუშაო ადგილებზე;
გარემოზე მიმართული პრევენცია;
მედია – პრევენციული ინტერვენციები;
თემზე დაფუძნებული პრევენციული სისტემების დანერგვა

ტრენინგი ჩატარდება ინგლისურ ენაზე. ვინაიდან ეს არის ტრენერთა ტრენინგი, მონაწილეებმა სესიების ბოლოს თავად უნდა ჩაატარონ სემინარები.
შერჩეული აპლიკანტები ტრენინგს დაესწრებიან უფასოდ. ტრენინგის დასრულების შემდეგ გაიცემა საერთაშორისო სერტიფიკატი.
მონაწილეობის მსურველებმა CV (ინგლისურ ენაზე) გამოაგზავნეთ შემდეგ ელფოსტაზე: addictology@iliauni.edu.ge
გაითვალისწინეთ: ICCE მოთხოვნების შესაბამისად, პრევენციის პროგრამაში მონაწილე აპლიკანტს უნდა ჰქონდეს შესაბამის სფეროში მუშაობის მინიმუმ 3-წლიანი, მკურნალობის პროგრამის შემთხვევაში კი – მინიმუმ 5-წლიანი გამოცდილება.
ტრენინგის ხანგრძლივობა: 8 დღე (23 ნოემბერი – 3 დეკემბერი, 2015)
განაცხადის შემოტანის ბოლო ვადა: 9 ოქტომბერი
საკონტაქტო ინფორმაცია:
ელფოსტა: addictology@iliauni.edu.ge
ტელ.: 577 20 20 61

„სეზარი და დრანა“ - ილიაუნის თეატრის სპექტაკლი საერთაშორისო თეატრალურ ფესტივალზე
2015-10-02 17:19
6 ოქტომბერს, 13:00 საათზე, თბილისის საერთაშორისო თეატრალური ფესტივალის მთავარი პროგრამის ფარგლებში, ილიაუნის თეატრი ითამაშებს სპექტაკლს „სეზარი და დრანა“.
სპეციალურად ფესტივალისთვის, თბილისს ეწვევა და სპექტაკლს დაესწრება პიესის ავტორი, თანამედროვე კანადელი დრამატურგი იზაბელ დორე.
„სეზარი და დრანა“ მონოსპექტაკლია და მოგვითხრობს ბოშა ქალზე, დრანაზე, რომელიც თავის ბებერ ცხენ სეზართან ერთად გზას მიუყვება და მას, ერთადერთ ახლობელ სულიერს, ესაუბრება. დრანა ღონემიხდილ ცხენს უამბობს ომითა და ჭირ-ვარამით სავსეცხოვრების შესახებ, იხსენებს სიყვარულს, შვილებს…
დრანას როლს სპექტაკლში ლილი ხურითი თამაშობს, შემოქმედებითი ჯგუფიც მხოლოდ ქალებისაგან შედგება. პიესა ფრანგულიდან ქეთი კვანტალიანმა თარგმნა, ორიგინალური მუსიკა სპეციალურად სპექტაკლისთვის კომპოზიტორმა მაია გოქსაძემ შექმნა,სპექტაკლი დანიაში მოღვაწე მხატვარმა, თამარ კობიაშვილმა, გააფორმა.
სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით.
დრო: 6 ოქტომბერს, 13:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)

შვეიცარიელი პროფესორის, პატრიკ სერიოს, ვორკშოპი და წიგნის პრეზენტაცია
2015-10-02 18:00
2 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება ვორკშოპი და წიგნის პრეზენტაცია, რომელსაც გაუძღვება ლოზანის უნივერსიტეტის (შვეიცარია) ემერიტირებული პროფესორი, პატრიკ სერიო.
ვორკშოპის თემაა სტრუქტურალიზმის ინტელექტუალური საფუძვლები 1920-30-იანი წლების ცენტრალურსა და აღმოსავლეთ ევროპაში. თემა მნიშვნელოვანია იმდენად, რამდენადაც ეხება როგორც კულტურისა და აზროვნების ისტორიის მნიშვნელოვან პერიოდს, ასევე რეგიონს, რომელსაც საქართველოც ეკუთვნის. როგორც ეპოქა, ისე რეგიონი, საჭიროებს ჩაღრმავებულ მეცნიერულ შესწავლას, რასაც გვთავაზობს კიდეც პატრიკ სერიოს მონოგრაფია “სტრუქტურა და მთლიანობა”. მისი ქართული თარგმანი ილიას სახელმწიფო უნივერსიტეტის გამომცემლობამ დაბეჭდა სერიისათვის “მოდერნულობის ისტორია და თეორია” (მე-8 ტომი).
ვორკშოპზე პრეზენტაციას გააკეთებს თავად პროფ. სერიო; სიტყვით გამოვლენ ასევე სერიის რედაქტორი პროფ. გიგა ზედანია და წიგნის მთარგმნელი პროფ. თინათინ ბოლქვაძე.
დრო: 2 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

სემინარი, სტუდენტური ვორკშოპი, დისკუსია: “Pop-up space ურბანულ გარემოში ან დროებითი პავლიონი”
2015-10-05 09:00
5-9 ოქტომბერს, ილიას სახელმწიფო უნივერსიტეტის E 207 აუდიტორიაში ილიაუნის საბუნებისმეტყველო მეცნიერებებისა და საინჟინრო ფაკულტეტის არქიტექტურის პროგრამის ფარგლებში, ჩატარდება სემინარი და სტუდენტური ვორკშოპი თემაზე: “დროებითი პავილიონი ან Pop-up Space ურბანულ გარემოში”. ღონისძიების მიზანია, ახალგაზრდა თაობამ გააცნობიეროს “მწვანე” არქიტექტურის ფილოსოფია, გაითვალისწინოს ბუნებრივი რესურსების გამოყენების პრინციპები, გაუფრთხილდეს და დაიცვას არსებული რესურსები.
ვორკშოპს გაუძღვებიან ილიას სახელმწიფო უნივერსიტეტის პროფესორები, საერთაშორისო ექსპერტი, BuroHappold Engineering-ის პარტნიორი – ანა სერა, მწვანე მშენებლობის საბჭოს საქართველოს წარმომადგენელი (http://gbc.org.ge) და სხვადასხვა ფონდის ხელმძღვანელი.
სტუდენტურ ვორკშოპში მონაწილეობას მიიღებენ ილიას სახელმწიფო უნივერსიტეტის, საქართველოს ტექნიკური უნივერსიტეტისა და თბილისის სამხატვრო აკადემიის სტუდენტები. სტუდენტების წინასწარ შეირჩა სააპლიკაციო ფორმისა და მათ ნამუშევრების განხილვის შედეგად.
ვორკშოპზე შესრულებული ნამუშევრები გამოიფინება ილიას სახელმწიფო უნივერსიტეტში (E 207 აუდიტორიაში).
საუკეთესო პირველი სამი პროექტის ავტორები დაჯილდოვდებიან. ყველა სტუდენტი მიიღებს მონაწილეობის დამადასტურებელ სერტიფიკატს.
ასევე, 9 ოქტომბერს გაიმართება “მწვანე” არქიტექტურის პრობლემების განხილვა საქართველოსთან მიმართებაში. პროფესიონალები სტუდენტებთან ერთად შეეცდებიან არსებულ პრობლემაზე დისკუსიას და კონკრეტული საკითხების განხილვას.
5 ოქტომბერი – 09:30-17:00 საათი, ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
6, 7, 8, ოქტომბერი – ილიას სახელმწიფო უნივერსიტეტის H 114 აუდიტორია (თამარაშვილის ქ. N 1)
9 ოქტომბერი -14:00 საათი, ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
სრული პროგრამა და დამატებითი ინფორმაცია იხილეთ აქ.

DAAD-ის სასტიპენდიო პროგრამა 2016-2017 წლისთვის ​- საინფორმაციო შეხვედრა
2015-10-05 11:00
5 ოქტომბერს, 11:00 საათზე, ილიას სახელმწიფო უნივერსიტეტის A 101 აუდიტორიაში გაიმართება გერმანიის აკადემიური გაცვლის სამსახურის (DAAD) საინფორმაციო შეხვედრა.
ღონისძიებას გაუძღვებიან გერმანიის აკადემიური გაცვლის სამსახურის წარმომადგენლები, რომლებიც დაინტერესებულ პირებს დეტალურ ინფორმაციას მიაწვდიან გერმანიაში სწავლის დაფინანსებისა და სასწავლო/კვლევითი სტიპენდიების მოპოვების შესახებ.
შეხვედრაზე დასწრება შეუძლია ყველა ფაკულტეტის სტუდენტებს, მკვლევრებსა და პროფესორებს.
დრო: 5 ოქტომბერი, 11:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია

WEG - სემინარი თემაზე: სუბსიდიები ენერგეტიკის სექტორში
2015-10-05 16:00
5 ოქტომბერს, ორშაბათს, 16:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ანალიტიკური ცენტრი „მსოფლიო გამოცდილება საქართველოსთვის“ (WEG), ილიაუნის ენერგეტიკისა და მდგრადი განვითარების ინსტიტუტთან ერთად, გამართავს მორიგ სემინარს თემაზე – სუბსიდიები ენერგეტიკის სექტორში.
განვითარებული და, მით უმეტეს, განვითარებადი ქვეყნების ეკონომიკისათვის სუბსიდიები დიდ პრობლემას წარმოადგენს. არაეფექტურმა სახელმწიფო სუბსიდირებამ შეიძლება გამოიწვიოს ენერგოეფექტურობისა და ენერგიის განახლებადი წყაროების განვითარების დაბალი დონე, ენერგიის მოხმარების ზრდა, მიწოდების დაბალი ხარისხი და სხვა პრობლემები. ეს საკითხები განსაკუთრებით აქტუალურია საქართველოში ეკონომიკური კრიზისისა და ელექტროენერგიასა და გაზზე ტარიფების ზრდის ფონზე.
სემინარის ფარგლებში, ეკონომიკისა და ენერგეტიკის სპეციალისტები და სახელმწიფო სტრუქტურების წარმომადგენლები იმსჯელებენ შემდეგ თემებზე:

რაა რის სუბსიდია და რა სახის სუბსიდიები გამოიყენება ენერგეტიკის სექტორში?
სუბსიდირების დადებითი და უარყოფითი მხარეები. რა ზიანი შეიძლება მოუტანოს სუბსიდირებამ ქვეყნის ეკონომიკას?
სუბსიდირების მაგალითები საქართველოს ენერგეტიკულ სექტორში. ძირითადი პრობლემები და გამოწვევები.

დამატებითი ინფორმაცია იხილეთ WEG-ის Facebook-გვერდზე.
დრო: 5 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

კლასიკური მუსიკის საღამო იტალიური კულტურის ცენტრში
2015-10-05 18:00
5 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის S 501-502 აუდიტორიებში ილიაუნის იტალიური კულტურის ცენტრი გიწვევთ კლასიკური მუსიკის საღამოზე. წარმოგიდგენთ ”Due Blanco Sinacori”-ს კონცერტს. გიტარისტები Alessandro Blanco და Giuseppe Sinacori შეასრულებენ შემდეგ საკონცერტო პროგრამას:

ASTOR PIAZZOLLA (1921-1992) Lo Que Vendrà 4.20
GIOACCHINO ROSSINI (1792-1868) – Opera Symphony Il Barbiere di Siviglia 7.00
VINCENZO BELLINI (1801-1835) – Opera Symphony Norma 6.24
ASTOR PIAZZOLLA (1921-1992) – Oblivion, Libertango 5.00
GIOACCHINO ROSSINI (1792-1868) – Opera Symphony La Gazza Ladra 9.00
PAULO BELLINATI (1950) – Jongo 6.20

დრო: 5 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის S501-502 აუდიტორიები
დასწრება თავისუფალია.

ისტორიის მეცნიერებათა დოქტორის, ფილიპ ეგერის, საჯარო ლექცია: „ფილანტროპია-ლიბერალური საზოგადოების საფუძველი“
2015-10-05 19:00
5 ოქტომბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, ისტორიის მეცნიერებათა დოქტორი ფილიპ ეგერი წაიკითხავს საჯარო ლექციას თემაზე „ფილანტროპია-ლიბერალური საზოგადოების საფუძველი“.
ფილიპ ეგერს არამომგებიანი სექტორის მართვისა და სტრატეგიული დაგეგმვის მიმართულებით მუშაობის 20-წლიანი გამოცდილება გააჩნია. ის შვეიცარიული ფონდ GEBERT RÜF STIFTUNG-ის დამფუძნებელი დირექტორი და აღმასრულებელი ხელმძღვანელია. აღნიშნული ფონდი 1998 წლიდან გასცემს გრანტებს განათლების, კვლევისა და ინოვაციების განვითარებისთვის. 2008 წლიდან დღემდე დოქტორი ეგერი ბაზელის უნივერსიტეტში არსებული ფილანთროპიის სწავლების შვეიცარიული ცენტრის (CEPS Swiss Centrefor Philanthropy Studies) საკონსულტაციო კომიტეტის წევრია და ამავე უნივერსიტეტში ლექტორის თანამდებობას იკავებს. დოქტორი ეგერის აქტიური მხარდაჭერით, 2010 წლიდან საქართველოში და, ზოგადად, სამხრეთ კავკასიაში ხორციელდება მრავალი სამეცნიერო და საგანმანათლებლო პროექტი სოციალური და ჰუმანიტარული მეცნიერებების დარგში.
ლექციის დასრულების შემდგომ ფილიპ ეგერს მიენიჭება ილიას სახელმწიფო უნივერსიტეტის საპატიო დოქტორის წოდება.
უზრუნველყოფილი იქნება საჯარო ლექციის სინქრონული თარგმანი.
დრო: 5 ოქტომბერი, 19:00 საათი
ადგილმდებარეობა: აუდიტორია G106, ილიას სახელმწიფო უნივერსიტეტი (გ. წერეთლის ქ. №1)
დასწრება თავისუფალია.

ისტორიის მეცნიერებათა დოქტორის, ფილიპ ეგერის, საჯარო ლექცია: „ფილანტროპია-ლიბერალური საზოგადოების საფუძველი“
2015-10-05 19:00
5 ოქტომბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, ისტორიის მეცნიერებათა დოქტორი ფილიპ ეგერი წაიკითხავს საჯარო ლექციას თემაზე „ფილანტროპია-ლიბერალური საზოგადოების საფუძველი“.
ფილიპ ეგერს არამომგებიანი სექტორის მართვისა და სტრატეგიული დაგეგმვის მიმართულებით მუშაობის 20-წლიანი გამოცდილება გააჩნია. ის შვეიცარიული ფონდ GEBERT RÜF STIFTUNG-ის დამფუძნებელი დირექტორი და აღმასრულებელი ხელმძღვანელია. აღნიშნული ფონდი 1998 წლიდან გასცემს გრანტებს განათლების, კვლევისა და ინოვაციების განვითარებისთვის. 2008 წლიდან დღემდე დოქტორი ეგერი ბაზელის უნივერსიტეტში არსებული ფილანთროპიის სწავლების შვეიცარიული ცენტრის (CEPS Swiss Centre for Philanthropy Studies) საკონსულტაციო კომიტეტის წევრია და ამავე უნივერსიტეტში ლექტორის თანამდებობას იკავებს. დოქტორი ეგერის აქტიური მხარდაჭერით, 2010 წლიდან საქართველოში და, ზოგადად, სამხრეთ კავკასიაში ხორციელდება მრავალი სამეცნიერო და საგანმანათლებლო პროექტი სოციალური და ჰუმანიტარული მეცნიერებების დარგში.
ლექციის დასრულების შემდგომ ფილიპ ეგერს მიენიჭება ილიას სახელმწიფო უნივერსიტეტის საპატიო დოქტორის წოდება.
უზრუნველყოფილი იქნება საჯარო ლექციის სინქრონული თარგმანი.
დრო: 5 ოქტომბერი, 19:00 საათი
ადგილმდებარეობა: აუდიტორია G106, ილიას სახელმწიფო უნივერსიტეტი (გ. წერეთლის ქ. №1)
დასწრება თავისუფალია.

ფსიქიკური ჯანმრთელობის კვირეულის ფარგლებში: საჯარო ლექცია ფსიქიკურ ჯანმრთელობასთან დაკავშირებულ პრობლემებზე საქართველოში
2015-10-06 19:00
10 ოქტომბერი ფსიქიკური ჯანმრთელობის მსოფლიო დღეა. ამ დღესთან დაკავშირებით შეზღუდული შესაძლებლობის მქონე პირთა და მშობელთა ორგანიზაციების გაერთიანება „მოძრაობა ცვლილებებისთვის“ ორგანიზებას უწევს ფსიქიკური ჯანმრთელობის კვირეულს.
კვირეული გაიხსნება საჯარო ლექციით 6 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”.
საქართველოში ფსიქიკურ ჯანმრთელობასთან დაკავშირებულ სხვადასხვა პრობლემაზე ისაუბრებს 5 მომხსენებელი:

ლელა გვიშიანი, იურისტი (EMC) – გაეროს შშმ პირთა უფლებების კონვენციის მე-12 მუხლი;
ნათელა ბახტაძე, „მოძრაობა ცვლილებებისთვის“ წევრი – ფსიქიკური დარღვევების მქონე პირთა საჭიროებები, არსებული სერვისები და ოჯახური საცხოვრისის განვითარების ხელშეწყობა;
ნინო ოდიშარია, შრომის, ჯანმრთელობისა და სოციალური დაცვის სამინისტრო, სოციალური დეპარტამენტის უფროსი – შშმ პირთა მომსახურება, რეალობა და სამომავლო გეგმები;
გიორგი მინასოვი, სოციალური მუშაკი – სოციალური მუშაკის როლი ფსიქიკურ ჯანმრთელობასთან დაკავშირებით;
ირინა ობოლაძე, საქართველოს სახალხო დამცველის აპარატი, შეზღუდული შესაძლებლობების მქონე პირთა უფლებების დეპარტამენტის უფროსი – სახალხო დამცველის როლი და ხედვა ფსიქიკურ ჯანმრთელობასთან დაკავშირებით, რეკომენდაციები დამოუკიდებელი ცხოვრების ხელშეწყობისთვის.

ღონისძიებას ასევე დაესწრებიან ჯანდაცვისა და განათლების სამინისტროს წარმომადგენლები, სხვა საჯარო და სამოქალაქო პირები, სფეროს ექსპერტები და სტუდენტები.
საჯარო ლექციაზე ნაჩვენები იქნება ორგანიზაციის მიერ მომზადებული მოკლე სოციალური ვიდეორგოლი, რომელიც სლოგანით – „დაინახე, დამინახე, მაღიარე“ – მაყურებელს მოუწოდებს გაიაზრონ ფსიქიკური ჯანმრთელობის პრობლემების მქონე ადამიანების წინაშე არსებული სირთულეები, აღიქვან ისინი საზოგადოების სრულფასოვან წევრებად და თანასწორუფლებიანებად.
დრო: 6 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

პროფესორ დონა ფარინას მოხსენება თემაზე: " მეორე ენის ათვისება და ორენოვნება"
2015-10-07 17:00
7 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის A101 აუდიტორიაში ნიუ-ჯერსის უნივერსიტეტის პროფესორი, დოქტორი დონა ფარინა წაიკითხავს მოხსენებას თემაზე: ” მეორე ენის ათვისება და ორენოვნება”.
პროფესორი დონა ფარინა მუშაობს ინგლისურის, როგორც მეორე ენის, სწავლების და ბილინგვური განათლების საკითხებზე. თავის მოხსენებაში ის შეეხება შემდეგ საკითხებს: როგორ ხდება ენის ათვისება სხვადასხვა ასაკობრივ ჯგუფში, რა ხელისშემშლელი დახელისშემწყობი ასპექტები არსებობს მეორე ენის ათვისების პროცესში მეთოდური თვალსაზრისით და მოცემული საკითხები როგორ ისწავლება ონლაინკურსის ფორმატში ნიუ-ჯერსის უნივერსიტეტში.
მოხსენება წარიმართება ინგლისურ ენაზე.
დრო: 7 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

პროფესორ დონა ფარინას მოხსენება თემაზე: " მეორე ენის ათვისება და ორენოვნება"
2015-10-07 17:00
7 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის A101 აუდიტორიაში ნიუ-ჯერსის უნივერსიტეტის პროფესორი, დოქტორი დონა ფარინა წაიკითხავს მოხსენებას თემაზე: ” მეორე ენის ათვისება და ორენოვნება”.
პროფესორი დონა ფარინა მუშაობს ინგლისურის, როგორც მეორე ენის, სწავლების და ბილინგვური განათლების საკითხებზე. თავის მოხსენებაში ის შეეხება შემდეგ საკითხებს: როგორ ხდება ენის ათვისება სხვადასხვა ასაკობრივ ჯგუფში, რა ხელისშემშლელი და ხელისშემწყობი ასპექტები არსებობს მეორე ენის ათვისების პროცესში მეთოდური თვალსაზრისით და მოცემული საკითხები როგორ ისწავლება ონლაინკურსის ფორმატში ნიუ-ჯერსის უნივერსიტეტში.
მოხსენება წარიმართება ინგლისურ ენაზე.
დრო: 7 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

დასაქმების ფორუმი
2015-10-08 12:00
8 ოქტომბერს, 12:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის ორგანიზებით, ჩატარდება დასაქმების ფორუმი. კომპანია „ელეფანტის“ წარმომადგენელი სტუდენტებს შესთავაზებს ვაკანსიებს გაყიდვების მიმართულებით.
დრო: 8 ოქტომბერი, 12:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ჩოლოყაშვილის გამზ. №3/5)

გიორგი ცხადაიას მოხსენება: „ჰუსერლის დერიდასეული კრიტიკა”
2015-10-08 17:00
8 ოქტომბერს, 17:00 საათზე, ილიას სახელმწიფო უნივერსიტეტის F415 აუდიტორიაში ილიას სახელმწიფო უნივერსიტეტის დოქტორანტი გიორგი ცხადაია, სავლე წერეთლის ფილოსოფიის ინსტიტუტის მიერ ორგანიზებული სამეცნიერო კოლოქვიუმის ფარგლებში,წაიკითხავს მოხსენებას თემაზე: „ჰუსერლის დერიდასეული კრიტიკა”.
ჟაკ დერიდამ 1967 წელს გამოაქვეყნა სამი ფუნდამენტური ნაშრომი: „გრამატოლოგიის შესახებ“ (De la grammatologie), „წერა და განსხვავება“ (L’Écriture et la difference) და „ხმა და ფენომენი“ (La Voix et le Phénomène). ამ უკანასკნელ ნაშრომში დერიდა გვთავაზობსფენომენოლოგიის ფუძემდებლის, ედმუნდ ჰუსერლის, „ლოგიკური გამოკვლევების“ პირველი გამოკვლევის საფუძვლიან ანალიზს. ეს დერიდას მიერ ჰუსერლის შესახებ დაწერილი პირველი ნაშრომი არ გახლავთ. მანამდე დერიდამ სადიპლომო ნამუშევრის სახითდაწერა „წარმოშობის პრობლემა ჰუსერლის ფილოსოფიაში” (Le Problème de la genèse dans la philosophie de Husserl). თუმცა, ამის მიუხედავად, „ხმა და ფენომენი“ წარმოადგენს დერიდას მიერ ჰუსერლზე გაკეთებულ მომწიფებულ კომენტარს.
„ხმა და ფენომენის“ კრიტიკა ფენომენოლოგების მიერ ხშირი არ არის, ვინაიდან ფენომენოლოგები „ლოგიკურ გამოკვლევებს“ უყურებენ, როგორც ადრეულ, მოუმწიფებელ ნაშრომს ჰუსერლის ფილოსოფიაში, და დერიდას მიერ ამ ნაშრომის კრიტიკას განსაკუთრებულყურადღებას არ აქცევენ. თავად დერიდა კი მიიჩნევდა, რომ ის ძირითადი პოსტულატები, რაც ჰუსერლმა „ლოგიკურ გამოკვლევებში“ ჩამოაყალიბა, არ შეცვლილა არც მის გვიანდელ ნაშრომებში. შესაბამისად, დერიდას აინტერესებს, რა არის ამ პოსტულატებისმთავარი პრობლემა, რაც მომავალში მთლიანად ფენომენოლოგიის კრიტიკისთვის უნდა გამოგვადგეს.
დღესდღეობით, დერიდას მიერ ჰუსერლის წაკითხვის ერთ-ერთი ყველაზე თანმიმდევრული კრიტიკა ჟენევის უნივერსიტეტში მოღვაწე ბრიტანელმა ანალიტიკოსმა ფილოსოფოსმა, კევინ მულიგანმა, მოგვცა. მულიგანმა 1991 წელს ჟურნალ Topoi-ში გამოაქვეყნასტატია, სახელწოდებით – „როგორ არ უნდა წავიკითხოთ: დერიდა ჰუსერლის შესახებ“ (How not to read: Derrida on Husserl). ამ სტატიაში მულიგანი მთლიანად უარყოფს დერიდას მთავარ არგუმენტებს ჰუსერლის წინააღმდეგ და დერიდას ადანაშაულებს იმაში, რომეს უკანასკნელი ვერ ამტკიცებს იმას, რომ „განმეორებითობის“ არსებობა ნიშნავს დერიდას მიერ მოხმობილი, ფენომენოლოგიაში არსებული დიქოტომიების (რაც, დერიდას აზრით, უშუალოდ ჰუსერლის პირველ ლოგიკურ გამოკვლევაში გვხვდება) დეკონსტრუქციას.
დრო: 8 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის F 415 აუდიტორია (ჩოლოყაშვილის გამზ. №3/5)

”ვეფხისტყაოსანის“ ახალი ინგლისური თარგმანის წარდგენა და შეხვედრა მთარგმნელთან
2015-10-08 19:00
8 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“, ილიას უნივერსიტეტის ლიტერატურული კლუბი გიწვევთ ”ვეფხისტყაოსანის“ ახალი ინგლისური თარგმანის პრეზენტაციაზე.
”ვეფხისტყაოსანის“ ახალი ინგლისური თარგმანი პირველად გამოვიდა ბოლო 40 წლის განმავლობაში; ეს პირველი პოეტური თარგმანია, რომელიც შესრულებულია 16-მარცვლიანი შაირით.
შეხვედრის მთავარი სტუმარია პოემის მთარგმნელი ლინ კოფინი. შეხვედრის სტუმრები ასევე იქნებიან ილიას უნივერსიტეტის პროფესორები, პოეტი და მთარგმნელი გია ჯოხაძე (მოდერატორი) და ფილოლოგი ლევან გიგინეიშვილი.
ახალი გამოცემა მოამზადა გამომცემლობამ ”პოეზია“. ”ვეფხისტყაოსანზე“ მუშაობა ლინ კოფინმა 2012 წელს დაიწყო. ბწკარედი შეასრულა პროფესორმა დოდონა კიზირიამ. თარგმანის ტექსტს საფუძვლად უდევს 1966 წელს ”ვეფხისტყაოსანის“ ტექსტის დამდგენიკომისიის მიერ მომზადებული და პროფესორ ნოდარ ნათაძის მიერ კომენტირებული გამოცემები. ტექსტს რედაქტირება გაუკეთა პროფესორმა ნოდარ ნათაძემ.
ამერიკელი პოეტი, მწერალი და მთარგმნელი, ლინ კოფინი, დაიბადა 1943 წელს. დღემდე გამოქვეყნებული აქვს პოეზიის სამი კრებული. მისი ლექსები, ესეები, მოთხრობები და პიესები წლების განმავლობაში იბეჭდება პერიოდიკაში. ლინ კოფინი მონაწილეობდაპოეზიის საღამოებში იოსებ ბროდსკისა და ჩესლავ მილოშთან ერთად. გია ჯოხაძის მიერ ქართულად თარგმნილი მისი ლექსების კრებული 2012 წელს თბილისშიც გამოიცა. ლინ კოფინს თარგმნილი აქვს რუსი, ჩეხი, ჰოლანდიელი, მონღოლი და ირანელი პოეტებისლექსები. იგი, რამდენიმე წელია, აქტიურად თანამშრომლობს საქართველოსთან. 2013 წელს, დოდონა კიზირიას რედაქტორობით, აშშ-ში გამოიცა ”ქართული პოეზიის ანთოლოგია“, რომელშიც შევიდა ლინ კოფინის თარგმნილი ძველი ქართული ლიტერატურის (XIXსაუკუნის ჩათვლით) ნიმუშები. ლინ კოფინს თარგმნილი აქვს თანამედროვე ქართველი პოეტების – დათო ბარბაქაძის, გიორგი კეკელიძის, გივი ალხაზიშვილის, ზაზა აბზიანიძის – ლექსებიც.
დრო: 8 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი“
დასწრება თავისუფალია.

ილიაუნის დოქტორანტის, გიორგი ცხადაიას, მოხსენება
2015-10-09 16:18
8 ოქტომბერს, ილიას სახელმწიფო უნივერსიტეტის დოქტორანტმა, გიორგი ცხადაიამ, სავლე წერეთლის ფილოსოფიის ინსტიტუტის მიერ ორგანიზებული სამეცნიერო კოლოქვიუმის ფარგლებში, წაიკითხა მოხსენება თემაზე: „ჰუსერლის დერიდასეული კრიტიკა”.
მომხსენებელმა განიხილა შემდეგი საკითხი:
ჟაკ დერიდამ 1967 წელს გამოაქვეყნა სამი ფუნდამენტური ნაშრომი: „გრამატოლოგიის შესახებ“ (De la grammatologie), „წერა და განსხვავება“ (L’Écriture et la difference) და „ხმა და ფენომენი“ (La Voix et le Phénomène). ამ უკანასკნელ ნაშრომში დერიდა გვთავაზობსფენომენოლოგიის ფუძემდებლის, ედმუნდ ჰუსერლის, „ლოგიკური გამოკვლევების“ პირველი გამოკვლევის საფუძვლიან ანალიზს. ეს დერიდას მიერ ჰუსერლის შესახებ დაწერილი პირველი ნაშრომი არ გახლავთ. მანამდე დერიდამ სადიპლომო ნამუშევრის სახითდაწერა „წარმოშობის პრობლემა ჰუსერლის ფილოსოფიაში” (Le Problème de la genèse dans la philosophie de Husserl). თუმცა, ამის მიუხედავად, „ხმა და ფენომენი“ წარმოადგენს დერიდას მიერ ჰუსერლზე გაკეთებულ მომწიფებულ კომენტარს.
„ხმა და ფენომენის“ კრიტიკა ფენომენოლოგების მიერ ხშირი არ არის, ვინაიდან ფენომენოლოგები „ლოგიკურ გამოკვლევებს“ უყურებენ, როგორც ადრეულ, მოუმწიფებელ ნაშრომს ჰუსერლის ფილოსოფიაში, და დერიდას მიერ ამ ნაშრომის კრიტიკას განსაკუთრებულყურადღებას არ აქცევენ. თავად დერიდა კი მიიჩნევდა, რომ ის ძირითადი პოსტულატები, რაც ჰუსერლმა „ლოგიკურ გამოკვლევებში“ ჩამოაყალიბა, არ შეცვლილა არც მის გვიანდელ ნაშრომებში. შესაბამისად, დერიდას აინტერესებს, რა არის ამ პოსტულატებისმთავარი პრობლემა, რაც მომავალში მთლიანად ფენომენოლოგიის კრიტიკისთვის უნდა გამოგვადგეს.

კონკურსი: ევროკავშირის პრიზი ჟურნალისტიკაში 2015 წლისათვის - საინფორმაციო შეხვედრა
2015-10-12 13:00
12 ოქტომბერს, ორშაბათს, 13:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შედგება საინფორმაციო შეხვედრა კონკურსთან – ევროკავშირის პრიზი ჟურნალისტიკაში 2015 წლისათვის – დაკავშირებით.
კონკურსში მონაწილეობის პირობები
კონკურსის – „ევროკავშირის პრიზი ჟურნალისტიკაში“ – პირობები განსაზღვრულია საქართველოს ჟურნალისტური ეთიკის ქარტიის პრინციპებზე დაყრდნობით და ემსახურება პროფესიონალიზმის ხელშეწყობასა და ეთიკური ქცევის ნორმების დამკვიდრებას ქართულ ჟურნალისტიკაში.
კონკურსანტების წარდგენა შეუძლიათ როგორც რედაქტორებს, ასევე არასამთავრობო/სამოქალაქო სექტორის წარმომადგენლებს. კონკურსზე დაიშვებიან 18 წელზე უფროსი ასაკის საქართველოს მოქალაქეები.
საკონკურსოდ განიხილება ქართულ, რუსულ ან ინგლისურ ენაზე გამოქვეყნებული/ტრანსლირებული მხოლოდ ის ნამუშევრები (საკონკურსო ნამუშევრები სპეციალური პრიზისთვის სამშვიდობო ჟურნალისტიკაში შესაძლოა იყოს ოსურ და აფხაზურ ენებზე), რომლებიც პირველად გამოქვეყნდა/გადაიცა ეთერში 2014 წლის 1-ლი ოქტომბრიდან 2015 წლის 30 ოქტომბრის ჩათვლით.
საკონკურსო კატეგორიები
ნამუშევრების წარდგენა შესაძლებელია შემდეგ კატეგორიებში:

საუკეთესო საგამომძიებლო სტატია ბეჭდვით ან ონლაინმედიაში;
საუკეთესო საგამოძიებო ტელე/რადიო სიუჟეტი;
საუკეთესო ონლაინ ან ბეჭდური ბლოგი;
ყველაზე ინფორმაციული ონლაინ მედიასაშუალება;
საუკეთესო დოკუმენტური ფოტო, რომელიც ევროკავშირის ფასეულობებს ასახავს.

მონაწილეობის მიღება შესაძლებელია მხოლოდ ერთ საპრიზო კატეგორიაში.
კონკურსის შესახებ დაწვრილებითი ინფორმაცია და სააპლიკაციო ფორმა ხელმისაწვდომია კონკურსის ვებგვერდზე: www.euprizejournalism.ge ან წარმომადგენლობის ვებგვერდზე: http://eeas.europa.eu/delegations/georgia
საკონკურსო ნამუშევრების წარდგენის ბოლო ვადაა 2015 წლის 2 ნოემბერი. დაჯილდოების ცერემონიალი შედგება 2015 წლის 15 დეკემბერს.
საინფორმაციო შეხვედრის დრო: 12 ოქტომბერი, 13:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)

”პირსონი და კომპანია” - ღია კარის დღე ილიაუნის სტუდენტებისთვის
2015-10-13 14:00
13 ოქტომბერს, სამშაბათს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ”პირსონი და კომპანია” ილიაუნის სტუდენტებისთვის ღია კარის დღეს გამართავს.
”პირსონი და კომპანია” ილიას სახელმწიფო უნივერსიტეტის სტუდენტებს ინგლისური ენის სწავლებას ახალი პროგრამითა და სწავლების სრულიად ახალი სისტემით სთავაზობს. შეიქმნა ახალი ელექტრონული სწავლების რესურსები. კურსი ხორციელდება როგორც სააუდიტორიო, ასევე ონლაინ რეჟიმში. MyEnglishLab-ის ონლაინ დავალებები და შეფასების სისტემა მიზნად ისახავს სწავლების პროცესში სტუდენტების აღქმისა და გაგების უნარების განვითარებას.
ბეჭდურ და ონლაინ სასწავლო რესურსებთან ერთად, ”პირსონმა” ილიას სახელმწიფო უნივერსიტეტს გადასცა ინგლისური ენის ყველა დონის შესაბამისი მასალა, რაც მოიცავს:

ზოგადი, აკადემიური და პროფესიული ინგლისურის შემსწავლელ სახელმძღვანელოებს;
პრაქტიკასა და შეფასებას MyEnglishLabs-ის პროგრამის გამოყენებით;
ინგლისური ენის საერთაშორისოდ აღიარებულ ტესტს (PTE).

სტუდენტები სახელმძღვანელოებს უსასყიდლოდ მიიღებენ.
ღია კარის დღეზე სტუდენტები სიღრმისეულად გაეცნობიან ”პირსონისა და კომპანიის” პროექტს – „ინგლისური წიგნი საქართველოში“ და მის სხვა ახალ შეთავაზებებს. ასევე, მიიღებენ მათთვის საინტერესო კითხვებზე პასუხს.
დრო: 13 ოქტომბერი, 14:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

ამერიკელი პროფესორის, დონა ფარინას, საჯარო ლექცია: The Language of Land Grabs; Denotation and Connotation
2015-10-13 17:00
13 ოქტომბერს, სამშაბათს, 17:00 საათზე ილიას სახელმწიფო უნივერსიტეტის A 101 აუდიტორიაში ნიუ-ჯერსის (აშშ) უნივერსიტეტის პროფესორი, დოქტორი დონა ფარინა, წაიკითხავს საჯარო ლექციას თემაზე: “The Language of Land Grabs; Denotation and Connotation”.
ლექციაზე წარმოდგენილი იქნება უკრაინის მოვლენებთან დაკავშირებით რუსულ პრესაში გამოყენებული ახალი სიტყვებისა და გამონათქვამების ლექსიკოლოგიური ანალიზი, კერძოდ, ლექსიკური თამაში სიტყვათა დენოტაციასა და კონოტაციას შორის.
დრო: 13 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
ლექცია წარიმართება ინგლისურ ენაზე.
დასწრება თავისუფალია.

საინფორმაციო შეხვედრა - Erasmus+ გაცვლითი პროექტები
2015-10-15 14:00
15 ოქტომბერს, ხუთშაბათს, 14:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus+ კონკურსების შესახებ. აღნიშნული კონკურსი გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს სასწავლებლებში.
დამატებითი კითხვების შემთხვევაში მიმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი ქ. ჩოლოყაშვილის გამზ. №3/5
ტელ:2 14 13 88
ელფოსტა: erasmusplus@iliauni.edu.ge
შეხვედრის დრო: 15 ოქტომბერი, 14:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ილიაუნის ლიტერატურულ კლუბში - შეხვედრა მერაბ ფიფიასთან
2015-10-15 19:00
15 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი გიწვევთ შეხვედრაზე მთარგმნელ მერაბ ფიფიასთან. სტუმარი ისაუბრებს თავის პირველ თარგმანებზე, თარგმანის პროცესსა და სირთულეებზე, წლევანდელ თარგმანებსა და სამომავლო გეგმებზე. მთარგმნელი ძირითადად ერიკ ემანუელ შმიტის ტექსტებს მიმოიხილავს, რომლის 15 ნაწარმოებიც თარგმნა.
მერაბ ფიფიას ასევე თარგმნილი აქვს დავიდ ფონკინოსის, ამელი ნოტომის, ჟიულ ვერნის, მიშელ უელბეკის, სალვადორ დალის, დანიელ პენაკის, რომენ გარის, მარგერიტ დიურასის, ჟოზეფ კესელის და ანტუან დე სენტ-ეგზიუპერის ნაწარმოებები.
დრო: 15 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ტექნოლოგიების კომერციალიზაციის ოფისის კვლევის შედეგების პრეზენტაცია
2015-10-16 16:00
16 ოქტომბერს, 16:00 საათზე , ილიას სახელმწიფო უნივერსიტეტის G 106 აუდიტორიაში ტექნოლოგიების კომერციალიზაციის ოფისის წარმომადგენლები ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის თანამშრომლებსა და დოქტორანტებს გააცნობენ ინტელექტუალური საკუთრების მართვის ძირითად პრინციპებს და ტექნოლოგიების კომერციალიზაციის ოფისის მიერ ჩატარებული საჭიროებათა კვლევის შედეგებს.
დრო: 16 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ილიაუნის შედარებითი ლიტერატურის ინსტიტუტის მე-6 კონფერენცია: ”ლიტერატურა მონოკულტურულ / მულტიკულტურულ საზოგადოებაში”
2015-10-19 10:00
19-20 ოქტომბერს, 10:00 საათზე, ილიას სახელმწიფო უნივერსიტეტის A 101 აუდიტორიაში ჩატარდება ილიაუნის შედარებითი ლიტერატურის ინსტიტუტის მე-6 კონფერენცია: ”ლიტერატურა მონოკულტურულ/მულტიკულტურულ საზოგადოებაში”. კონფერენციაზე მონაწილეობას მიიღებენ პროფესორები როგორც ილიას სახელმწიფო უნივერსიტეტიდან, ასევე საქართველოს სხვა უნივერსიტეტებიდან. კონფერენციაზე მოხსენებებით წარდგება ამერიკის კათოლიკური უნივერსიტეტის (ვაშინგტონი, აშშ) პროფესორი, კლაუს რინი.
დრო: 19-20 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
კონფერენციის სრული პროგრამა იხილეთ აქ.

CITES-ის გენერალური დირექტორის, ჯონ ე. სკანლონის, საჯარო ლექცია: CITES და ველური ბუნებით ვაჭრობა - რა არის CITES და როგორ მუშაობს ის
2015-10-19 14:00
19 ოქტომბერს, 14:30 საათზე, ილიას სახელმწიფო უნივერსიტეტის G 106 აუდიტორიაში CITES-ის ( „გადაშენების პირას მყოფი ველური ფაუნისა და ფლორის სახეობებით საერთაშორისო ვაჭრობის შესახებ” საერთაშორისო კონვენცია) გენერალური დირექტორი, იურისტი ჯონ ე. სკანლონი წაიკითხავს საჯარო ლექციას თემაზე:”CITES და ველური ბუნებით ვაჭრობა – რა არის CITES და როგორ მუშაობს ის”. ლექციის დასრულების შემდგომ ჯონ ე. სკანლონს მიენიჭება ილიას სახელმწიფო უნივერსიტეტის საპატიო დოქტორის წოდება.
ჯონ ე. სკანლონის შესახებ დამატებითი ინფორმაციისათვის ეწვიეთ ბმულს.
დრო: 19 ოქტომბერი, 14:30 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ესაუბრე არასრულწლოვან დამნაშავეს - ინსტალაცია ილიაუნიში
2015-10-19 14:00
19 ოქტომბერს, 14:00 საათზე, ილიას სახელმწიფო უნივერსიტეტში დაგეგმილია ერთგვარი ინსტალაცია, კერძოდ, განთავსდება ციხის პაემნების ოთახის იდენტური ოთახი, რომელშიც დამონტაჟებული იქნება კამერა. ნებისმიერ მსურველს საშუალება ექნება, კამერის წინ ელაპარაკოს ვირტუალურ არასრულწლოვან დამნაშავეს, გაუზიაროს თავისი ცხოვრებისეული გამოცდილება; გაუმხილოს, თავად რა პრობლემები ჰქონია ცხოვრებაში და როგორ გადაულახავს ისინი; როგორია სწავლის პროცესი ილიას სახელმწიფო უნივერსიტეტში და, ზოგადად, რა ინტერესები აქვს დღევანდელ ახალგაზრდობას. ჩანაწერები დამუშავდება და შემდეგ რეალურ არასრულწლოვან დამნაშავეებს გადაეცემა. ვიდეომიმართვების ნაწილს კი იუსტიციის მინისტრი გამოიყენებს ილიას სახელმწიფო უნივერსიტეტში ვიზიტისას, რომელიც უახლოეს მომავალში შედგება. იუსტიციის მინისტრი პირადად წარადგენს არასრულწლოვანთა მართლმსაჯულების კოდექსს – სრულიად ახალ მიმართულებას ქართულ სამართალში, რომელიც იუსტიციის სამინისტროს ინიციატივით შეიქმნა. ეს არის ერთგვარი სოციალური პროექტი, რომელიც დაეხმარება არასრულწლოვან დამნაშავეებს, თავი იგრძნონ საზოგადოების ნაწილად, ამიტომ თითოეული სტუდენტის ჩართულობა ამ პროექტში ძალიან მნიშვნელოვანია.

ამერიკელი პროფესორის, კლაუს რინის, მოხსენება თემაზე: მულტიკულტურალიზმი და ტრანსკულტურული ერთიანობის პრობლემა
2015-10-19 18:00
19 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის შედარებითი ლიტერატურის ინსტიტუტი გიწვევთ შედარებითი ლიტერატურის მე-6 კონფერენციის – ლიტერატურა მონოკულტურულ / მულტიკულტურულ საზოგადოებაში– პლენარულ მოხსენებაზე: ”მულტიკულტურალიზმი და ტრანსკულტურული ერთიანობის პრობლემა”. მოხსენებას წაიკითხავს ამერიკის კათოლიკური უნივერსიტეტის პოლიტიკის პროფესორი, კლაუს რინი (ვაშინგტონი, აშშ).
კლაუს რინის კვლევები ინტერდისციპლინარულია და მოიცავს: პოლიტიკასა და კულტურას, პოლიტიკასა და ეთიკას, ისტორიულ ცნობიერებას, ეპისტემოლოგიას, დასავლური პოლიტიკური აზროვნების ისტორიას, კონსერვატიზმს, ლიბერალიზმს, კონსტიტუციოინალიზმს. ის არის ჰუმანიტარულ მეცნიერებათა ნაციონალური ინსტიტუტის თანადამფუძნებელი და დირექტორი. ინსტიტუტი იკვლევს ცივილიზაციის მორალურსა და კულტურულ საფუძვლებს. კლაუს რინი სამეცნიერო ჟურნალის, Humanitas-ის, რედაქტორია.
მოდერატორი: პროფ. პაატა ჩხეიძე
დრო: 19 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

შედარებითი ლიტერატურის მე-6 კონფერენციის ფარგლებში: ვებგვერდის პრეზენტაცია
2015-10-20 18:00
20 ოქტომბერს, სამშაბათს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის შედარებითი ლიტერატურის ინსტიტუტი, შედარებითი ლიტერატურის მე-6 კონფერენციის – ლიტერატურა მონოკულტურულ / მულტიკულტურულ საზოგადოებაში – ფარგლებში, გიწვევთ ვებგვერდის პრეზენტაციაზე.
ვებგვერდი www.modernism.ge წარმოადგენს ახალ, მდიდარ რესურსს, რომელიც ციფრულ ფორმატში გვაცნობს ქართული მოდერნიზმის/ავანგარდის და საქართველოს დემოკრატიული რესპუბლიკის პერიოდის თბილისის მულტიკულტურული ავანგარდის მემკვიდრეობას.
მასალების დიდი ნაწილი დაცულია თბილისში, იოსებ გრიშაშვილის ბიბლიოთეკა-მუზეუმში (დირექტორი ნოდარ გრიგოლაშვილი).
ვებგვერდის შემქმნელები, ხელოვნებათმცოდნეობის დოქტორები – ნანა ყიფიანი, მზია ჩიხრაძე, თეა ტაბატაძე, ისაუბრებენ თემაზე: ”თბილისის მულტიკულტურული ავანგარდი”.
დრო: 20 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ილიაუნის სამეცნიერო კაფეში: შეხვედრა მოგზაურებთან The Pilgreens
2015-10-20 19:00
20 ოქტომბერს, სამშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე უმასპინძლებს მოხალისეებს The Pilgreens, რომლებიც მსოფლიოში კლიმატური ცვლილებების შესახებ ცნობიერების ამაღლების მიზნით მოგზაურობენ აზიიდან ევროპამდე.
The Pilgreens-ის მიზანია, აჩვენონ საზოგადოებას მზის ენერგიის დადებითი მხარეები და მისი გამოყენების პერსპექტივები. ამიტომ ისინი მზის და ელექტროენერგიაზე მომუშავე უცნაური ტრანსპორტით, Tuk-Tuk-ით მოგზაურობენ ტაილანდიდან საფრანგეთისკენ.
მათი საბოლოო დანიშნულების ადგილი არის პარიზი, სადაც 2015 წლის დეკემბერში გაიმართება COP21 – გაეროს კონფერენცია კლიმატის საკითხებზე.
გზად ისინი გაივლიან 15 ქვეყანას, დაფარავენ 22 000 კილომეტრს და გამართავენ შეხვედრებს უნივერსიტეტებში მზის ენერგიასთან და კლიმატის ცვლილებებთან დაკავშირებულ საკითხებზე.
The Pilgreens-ის წარმომადგენლები 20 ოქტომბერს ილიაუნის სამეცნიერო კაფის ფარგლებში შეხვდებიან დაინტერესებულ სტუდენტებსა და მკვლევარებს და გაუზიარებენ მათ საკუთარ გამოცდილებას.
აღნიშნული პროექტის შესახებ დეტალური ინფორმაცია იხილეთ ბმულზე: http://the-pilgreens.com
შეხვედრის დრო: 20 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

რატი ამაღლობელის “სიტყვის სახელოსნო” : ”ვეფხისტყაოსანი” და მარადქალურობის იდეა
2015-10-21 19:00
21 ოქტომბერს, ოთხშაბათს, 19:00 საათზე, ილიაუნის თეატრში, პოეტი რატი ამაღლობელი განაახლებს შეხვედრების ციკლს – პოეზია და რეციტაცია.
პირველ შეხვედრაზე მომხსენებელი ისაუბრებს შემდეგ თემებზე: ”ვეფხისტყაოსანი” და მარადქალურობის იდეა, თამარის სახე ქართულ პოეზიაში, დალის და ამირანის მითი, წმინდა გიორგი და ამირანი. წმინდა გიორგი და ტარიელი. ტარიელი და ნესტანი; პერსევალი და ბლანშეფლორი; რუსთაველი და თამარი; პოეტი და მუზა.
დრო: 21 ოქტომბერი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

დოქტორ მარკ ჰუვის საჯარო ლექცია: დათმობა და აუთგრუპები: ორი პოტენციური ბარიერი კროს-კულტურული გაგებისთვის
2015-10-21 19:00
21 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სოციალური და კულტურის კვლევების ინსტიტუტისა და დიმიტრი უზნაძის ფსიქოლოგიის ინსტიტუტის ორგანიზებით, გაიმართება დოქტორ მარკ ჰუვის საჯარო ლექცია თემაზე: „დათმობა და აუთგრუპები: ორი პოტენციური ბარიერი კროს-კულტურული გაგებისთვის“.
ლიცენზირებული ფსიქოლოგი მარკ ჰუვი ავტორია შემდეგი ნაშრომებისა და პუბლიკაციებისა:

„ახირებული ჯარისკაცი: რეზერვის ფსიქოლოგის მემუარები და ანალიზი ამერიკა-ერაყის მეორე ომის დროს“ (2007)
„ჯარისკაცობა ნათელ მხარეს“ (გამოქვეყნდება 2016 წელს)
„ერაყის ოკუპაციის ჰუმანიზაცია“ (Research Papers: The Crisis in the Middle East;” Issue 05/07, Editors: Ronald H. Tuschl/Cornelia Pauer);
„დიპლომატიური ძალისხმევა ახლო აღმოსავლეთში: შეუძლიათ თუ არა ფსიქოლოგებსა და კონფლიქტის მოგვარების სპეციალისტებს მოლაპარაკების პროცესის ხელშეწყობა?“ (Specialists Contribute to the Negotiation Process, “Online Journal of Peace and Conflict Resolution, Feb. 2006 (Used as chapter in “Wayward Soldier,” March 19, 07)

დრო: 21 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი “ლიგამუსი” (ჭავჭავაძის გამზ. N32)
დასწრება თავისუფალია.
